Белая вежа (фэст)

**«Белая вежа»** — міжнародны тэатральны фэстываль Беларусі, заснаваны ў 1996 годзе ў Камянцы (Берасьцейская вобласьць), які штогод праходзіць у Берасьці.

Ёсьць найстарэйшым штогадовым тэатральным фэстам Беларусі. Яго арганізатарам зьяўляецца Міністэрства культуры Рэспублікі Беларусь. Ладзіцца на некалькіх памостках: на 2 у Берасьцейскім акадэмічным тэатры драмы, у абласным грамадзка-культурным цэнтры, у парку і на плошчы Леніна. У ходзе фэстывалю ўручаецца да 10 узнагародаў, у тым ліку лялечным тэатрам.

## Пераможцы

## Мінуўшчына
У 2007 годзе на 13-й «Белай вежы» тэатры з 23 краінаў спаборнічалі за 13 узнагародаў.

У верасьні 2009 году на 14-м фэсьце выступіла 25 тэатраў з 4 краінаў Азіі (Азэрбайджану, Армэніі, Ірану і Таджыкістану) і 5 краінаў Эўропы, у тым ліку 4 з 5 суседніх: Летувы, Польшчы, Расеі, Украіны і Малдовы. У верасьні 2010 году 15-ы фэст «Белая вежа» сабраў 37 тэатраў з 21 краіны. Яго арганізатарам ад заснаваньня выступала Міністэрства культуры Рэспублікі Беларусь.

У верасьні 2012 году на 17-м фэстывалі «Белая вежа» выступілі тэатры з 5 краінаў Азіі (Азэрбайджану, Армэніі, Ізраілю, Ірану і Японіі) і 5 краінаў Эўропы, у тым ліку трох з 5 суседніх: Польшчы, Украіны і Расеі, Малдовы і Эстоніі. Пагатоў з Расеі прыехала 9 тэатральных калектываў.

7—14 верасьня 2013 году прайшоў 18-ы фэст «Белая вежа». У ім удзельнічалі 23 тэатры, якія паказалі 24 спэктаклі на 8 мовах. Тэатральныя калектывы прыехалі з 13 краінаў: 4 краінаў Азіі — Азэрбайджану, Армэніі, Ізраілю і Японіі; 1 краіны Афрыкі — Эгіпту; 8 краінаў Эўропы, у тым ліку 4 з 5 суседніх — Летувы, Польшчы, Расеі і Ўкраіны, Грэцыі, Славаччыны, Чэхіі і Швэцыі. Паказы адбыліся на 5 сцэнах: у 2 залях Берасьцейскага акадэмічнага тэатру драмы, абласным грамадзка-культурным цэнтры, парку і на плошчы Леніна. Усе квіткі распрадалі за 2 тыдні, цэны на якія даходзілі да 200 000 рублёў ($22). Пагатоў арганізацыйны камітэт ажыцьцявіў адбор да ўдзелу сярод 210 заявак. Найбольшую колькасьць спэктакляў паставілі тэатры Беларусі і Польшчы.

У верасьні 2014 году адбыўся 19-ы фэстываль, на якіх тэатры з 13 краінаў паказалі 25 спэктакляў. Квіткі каштавалі ад 40 000 ($4,42) да 250 000 рублёў ($27,6). На юбілейную 20-ю «Белую вежу» ў 2015 годзе запрасілі 12 пераможцаў мінулых гадоў. Сярод звыш 100 заявак на ўдзел выбралі новыя тэатры. За 9 дзён на 6 пляцоўках паказалі 22 спэктаклі з 13 краінаў, якія наведалі 7,5 тысячаў гледачоў. Упершыню ў фэстывалі ўдзельнічалі прадстаўнікі Тунісу, адкуль прыехаў тэатар «Новы погляд» з пастаноўкай «Д-Сізіф». Сярод 22 паказаных спэктакляў 7 былі беларускімі.

9—16 верасьня 2016 году на 20-м фэсьце «Белая вежа» выступілі 26 тэатраў з 17 краінаў. Сярод іх упершыню выступіла тэатральная трупа з Туркмэністану (Дзяржаўны расейскі драматычны тэатар). Квіткі каштавалі ў сярэднім 10 дэнамінаваных рублёў ($5) і пакрылі звыш 70 % выдаткаў на фэст. Рэшу забясьпечылі спонсары і скарб Берасьцейскай вобласьці. У верасьні 2017 году на 22-м фэстывалі паказалі 28 спэктакляў з 14 краінаў. Зь іх 11 атрымалі дыплёмы.

За 23 гады існаваньня фэсту «Белая вежа» ў Берасьці яго ўдзельнікамі сталі тэатры з 58 краінаў, у тым ліку з Афрыкі (Альжыр і Туніс) і Паўднёвай Амэрыкі (Вэнэсуэла).

## Крыніцы

## Вонкавыя спасылкі
* 

Катэгорыя:Тэатральныя фэсты
Катэгорыя:Фэсты Беларусі
Катэгорыя:Культура Берасьця
Катэгорыя:Зьявіліся ў 1996 годзе